Smaaklike weeklikse maaltydplan met ’n heerlike nagereg en Sondag-gebak - Goeie Huishouding
Tuis » Smaaklike weeklikse maaltydplan met ’n heerlike nagereg en Sondag-gebak
Om vir die komende week kos te maak, beteken dat daar een minder ding op jou doenlysie is. Span die gesin sommer in om te help sodat jy gehaltetyd saam met hulle kan deurbring.
Probeer hierdie smaaklike resepte, wat ’n nagereg en prettige Sondag-gebak insluit:
Maandag: Lekkerste vegetariese diepskottelpizza
Koop genoeg deeg vir die basis van hierdie smullekker vegetariese diepskottelpizza wat ses bestanddele vir die bolaag insluit. Jy kan natuurlik kreatief raak en jou eie ekstras byvoeg. Terwyl die pizza in die oond is en daar opgeruim word, kan jy en jou man en kinders ’n bietjie tyd inhaal.
Hierdie Thaise groenkerrie met hoender en klappermelk bestaan uit net ŉ paar bestanddele en kan taamlik vinnig gemaak word. Alhoewel jy enige proteïen kan gebruik, verkies ons hoender, vark of vis om dit eg Thailands te hou.
Woensdag: Heerlike macaroni-en-kaas
Trooskos op sy beste – én maklik om te maak! Dis die ideale gesinsete.
Donderdag: Tunaslaai met patat en basiliekruid
Vis is ŉ belangrike deel van jou dieet, eerstens omdat dit natuurlike omega 3-vetsure bevat wat die risiko vir hartsiektes verminder, en tweedens omdat dit breinkos is. Met sy kombinasie van voedsame groente is hierdie tunaslaai met patat en basiliekruid ’n gesonde keuse. Wees kreatief met kleur en voeg murgpampoentjies of soetrissies by.
Vrydag: Lamswors met konfettikoeskoes
Hierdie lamswors met konfettikoeskoes is laag in kilojoules, is gou gereed, is gesond en heel ekonomies.
Saterdag: Brusselse spruitjies met babatamaties en spek
Geniet hierdie Brusselse spruite met babatamaties en spek as ’n bygereg wanneer julle braai. Om die gereg ’n bietjie meer om die lyf te gee, kan jy ’n paar gekookte aartappels byvoeg.
Sondag: Pitas gevul met tandoori-hoender
’n Sondagmiddagete hoef nie oordadig te wees nie. Maak hierdie pitas gevul met tandoori-hoender om jou spannetjie se honger op ’n gesonde, eenvoudige manier te stil.
Vir ’n pikante soetdingetjie is hierdie sjok-sitrus-bosbessiewiele die perfekte keuse. Die kombinasie van soet en suur in ’n koekie is heerlik! Dis ideaal om saam met tee of koffie vir gaste voor te sit of bloot as ’n lekker happie te geniet.
Bak hierdie Sondag iets sout soos hierdie chorizobola-koek. Sit dit warm met gesmelte botter of by kamertemperatuur voor.
7 goed wat jy gedink het jy weet van kosmaak
Jou seisoenale kosmaakgids